Vniuersis pręsentes litteras inspecturis, frater Sanctus Dei gratia Abbas Monasterij. S. Saluatoris Legeren. Pampilon. diocesis, Ordinis S. Benedicti, Garsias Petri Sacrista,  P. Euneti Monachus prædicti Monasterij Procuratores a viris venerabilibus  religiosis Saluatore Priore  Conuentu eiusdē loci ad hæc quæ sequuntur constituti, salutem in Domino. Reuerendi in Christo Patris YVONIS Dei gratia Clun. Abbatis, sacrique eiusdē loci Conuentus, ac aliorū in Ordine Clun. degentium fama celebri in diuersis mundi partib. choruscante, eorumq. conuersatione laudabili salubribus munita statutis, ac ipsorum traditionib. vt eorum declarant opera, diuinitus inspiratis cōsideratis, attente speramus,  firmiter credimus, quod nos, Cōuentus dicti Monasterij Leg. prædictus, qui merito S. Benedicti præceptorū  regulæ transgressores possumus iudicari, per prædictorum Abbatis  Conuētus Clun. salubria monita  statuta debeamus  possimus in melius reformari. Hinc est quod nos Sancius Abbas,  nos G.  P. Procuratores prædicti procuratorio nomine, de consilio, consensu,  mandato reuerēdi Patris Sancij Abbatis nostri prædicti, nos ipsum Conuentū S. Saluatoris, nostros  ipsius Conuētus successores præfato reuerendo Patri YVONI Cluniacēsi  eius successoribus, nomine Ecclesiæ Clun. tanquam seruos Domino in omnib.  per omnia perpetuo submittentes  subiicientes adnumerari in Ordine Clun. cū suis filiis cupimus  volumus in futurū, ac specialiter  expresse promittimus nos Abbas Sancius,  nos G.  P. Procuratores procuratorio nomine pro nobis, eodē Conuentu nostrisque successoribus in posterum viuere secundum Ecclesiæ Clun.  Ordinis regulares obseruantias, consuetudines,  statuta tam edita quam edenda,  prædicto reuerendo Patri domno YVONI Abbati, suisque successoribus,  Ecclesiæ Clun. in perpetuum ad omnimodā obedientiam, reuerētiam,  subiectionem teneri. Ita tamen quod dicto Monasterio S. Saluatoris vacāte Pastore, Conuētui ipsius Monasterij liceat personam idoneam de gremio eiusdē Monasterij, aut de Ordine Clun.  nō aliunde eligere in Abbatē, ac electū  electionem idem Conuētus S. Saluatoris  eius successores, Abbati Clun. qui pro tēpore fuerit, nisi sit vltra montes vel mare,  tunc Priori Clun. vel ipsius Abbatis Clun. vices gerēti præsentare teneātur, vt ab eo cōfirmetur electus, si aliquod canonicum nō obsistat,  cōfirmatus obedientiam ipsi Abbati Clun. faciat manualē, ac ab eo baculum recipiat pastoralem, eiq.  Ecclesiæ Clun. fidelitatem promittat  iuret. Quando autem ad prædictum Monasterium S. Saluatoris Clun. Abbatem contigerit declinare, eum tanquā Priorem Abbatē nos Abbas  Conuentus S. Saluatoris prædicti,  successores nostri honorifica cū processione tenebimus recipere in capite  in mēbris,  ad ipsum in sedili sibi in claustro parato sedentē omnes veniēt,  singuli manus suas inter manus ipsius Clun. Abbatis ponētes recipientur ad pacis osculum ab eodem. Poterit siquidē idem Abbas Clun. singulis annis per se, vel per alios, seu alium in dicto nostro Monasterio,  in mēbris, in quibus Monachi mansionem habebunt, visitare, corrigere, cōfirmare, ac etiam emēdare,  nihilominus nos Abbas prædictus, nostriq. successores Abbates prędicti Monasterij S. Saluatoris de triēnio in triennium visitare tenebimur Clun. Ecclesiam matrem nostram in Capitulo generali,  statuta, quæ in Capitulo generali edita fuerint, recipere  reseruare. In signum quoque subiectionis prædictæ, Abbas prædicti nostri Monasterij S. Saluatoris, qui pro tēpore fuerit, eiusdē Conuentus dictæ Ecclesiæ Clun. vel eius Camerario in Hispania nomine ipsius Ecclesiæ, decem marchas argenti annuatim persoluent. Cæterū si pro negotiis prædicti Ordinis Clun. fieri cōtributionē contingat, Nos Abbas prædictus pro nobis  nostris successoribus,  nos procuratores prædicti prædicto Conuētu nostri Monasterij nomine procuratorio contribuere promittere, vna cum aliis de eodē Ordine secundum nostri Monasterij facultates. Hæc autē omnia  singula nos Sancius Abbas prædictus, pro nobis  successoribus nostris,  nos Garsias  Petrus Procuratores prædicti de cōsensu, consilio,  mādato dicti Sancij Abbatis nostri procuratorio nomine pro eodem Conuētu ex certa scientia spōtanei, non circumuenti, volumus, promittimus,  ratificamus, ac ad eadem facienda, tenenda, seruanda,  complenda, nos, successores nostros, Conuentū ipsum cū dicto nostro Monasterio,  membris eiusdem obligamus specialiter  expresse. In cuius rei testimoniū,  perpetuam memoriam nos supradictus Sancius Abbas, de cuius consensu, consilio,  mandato, hæc omnia  singula prædicti Procuratores procuratorio nomine egerunt, promiserunt, voluerunt, firmauerunt,  ratificauerunt, Sigillum nostrum vna cum sigillis eorum;  nos Procuratores præfati vna cum sigillo dicti reuerendi Patris Sancij Abbatis nostri, de eiusdem consensu, consilio,  mandato, sigilla nostra præsentibus litteris apponimus. Datum Clun. IIII. Non. Ianuarij, anno Domini MCCLXV. Pontificatus domni Clementis Papæ IIII. anno primo.